У гэтым годзе ў міжнародным навукова-інжынерным конкурсе Intel ISEF прынялі ўдзел каля 1,7 тыс. вучняў з 75 краін свету. Беларусь на конкурсе прадставілі чатыры хлопцы, якія сталі пераможцамі навукова-інжынернага конкурсу Belarus Science and Engineering Fair, што прайшоў у лютым 2015 года. Яго арганізатары - упраўленне адукацыі Мінскага аблвыканкама, Мінскі абласны інстытут развіцця адукацыі, адміністрацыя Парка высокіх тэхналогій і карпарацыя Intel. У бягучым годзе нацыянальны конкурс праводзіўся ўжо трэці раз.